Notum sit omnibus presentibus et futuris quod ego Matildis, comitissa Nivernis, donavi et concessi creeriam de Tornodoro Falconi Preconi et heredibus suis, sicut eidem Falconi predictam creeriam dominus Guillermus, olim comes Nivernensis, qui obiit Jerosolimis, donavit, et scripto confirmavit. Hanc eamdem creeriam Guillermus et... filii mei laudaverunt et concesserunt Falconi memorato. Quod ut ratum et inconcussum habeatur in futurum presentis scripti patrocinio et sigilli mei autoritate confirmavi. Hujus rei testes sunt: Aimo de Ireor, Hugo de Chanlo, Silvester tum prepositus Tornodori, Guibertus nepos ejus, Marinus Piperarius, Humbaudus de Porta, Jacquelinus, Radulphus de Grinun, Nicolaus magister domini Guillermi et multi alii. Actum est hoc publice Tornodori, anno Dominice incarnationis millesimo centesimo sexagesimo nono.